NaiveNeuron/SloPal huggingface dataset:
Baška, Jaroslav, poslanec NR SR (2023-06-22):
Ďakujem pekne za slovo, vážený pán predsedajúci. Pán minister, kolegyne, kolegovia, dovoľte mi predložiť veľmi krátky pozmeňujúci návrh, ktorý je takého technického charakteru. Požiadal nás o to pán minister a my sme si teda tento pozmeňovák osvojili. A je to pozmeňujúci a doplňujúci návrh poslancov Národnej rady Slovenskej republiky Jozefa Lukáča, Zity Pleštinskej a Jaroslava Bašku k vládnemu návrhu zákona, ktorým sa mení a dopĺňa zákon č. 539/2008 z. z. o podpore regionálneho rozvoja v znení neskorších predpisov, je to pod tlačou 1562. A dovoľte mi najskôr teda prečítať odôvodnenia k tým štyrom bodom, ktoré sú v tomto pozmeňováku. To spoločné odôvodnenie k bodom č. 1, 2 a 3: Na obdobie do účinnosti zákona č. 200/2022 Z. z. o územnom plánovaní od 1. apríla 2024 sa navrhuje zachovať terminológiu podľa účinných právnych predpisov a tým zabrániť možnej diskvalifikácii žiadateľov. Títo žiadatelia sú obce do 2 000 obyvateľov pri čerpaní dotácií zo štátneho rozpočtu a doplnkových zdrojov, a to z toho dôvodu, a to z dôvodu zabezpečenia právnej istoty a bezproblémovej aplikácie ustanovení v praxi. Dovoľte mi prečítať odôvodnenie k bodu č. 4 tohto pozmeňujúceho a doplňujúceho návrhu: tiež v súvislosti s účinnosťou zákona č. 200/2022 Z. z. o územnom plánovaní sa upravuje odložená účinnosť ustanovení, ktoré budú zohľadňovať účinnosť novej stavebnej legislatívy. Teraz prečítam samotný pozmeňujúci a doplňujúci návrh. Vo vládnom návrhu zákona navrhujem tieto zmeny a doplnenia: 1. V čl. I sa za bod 11 vkladá nový bod 12, ktorý znie: „12. V § 7 odsek 1 znie: „(1) Program rozvoja vyššieho územného celku je strednodobý rozvojový dokument vypracovaný v súlade s cieľmi a prioritami ustanovenými v národnej stratégii a záväznou časťou príslušnej územnoplánovacej dokumentácie regiónu.“. A nasledujúce body sa primerane prečíslujú. 2. V čl. I za bod 22 sa vkladá nový bod 23, ktorý znie: „23. V § 11 písmeno b) znie: „b) zabezpečuje a koordinuje vypracovanie a realizáciu programu rozvoja vyššieho územného celku a integrovanej územnej stratégie, pravidelne monitoruje a každoročne vyhodnocuje ich plnenie, zabezpečuje súlad s prioritami a cieľmi ustanovenými v národnej stratégii a s územnoplánovacou dokumentáciou,“. Nasledujúce body sa primerane prečíslujú. 3. V čl. I sa za bod 24 vkladá nový bod 25, ktorý znie: „25. V § 12 písm. b) sa za slová „alebo spoločného programu rozvoja obcí“ vkladajú slová „a spolupracuje pri príprave integrovanej územnej stratégie územia udržateľného mestského rozvoja,“ a slovo „ho“ sa nahrádza slovami „program rozvoja obce alebo spoločný program rozvoja obcí“.“ Nasledujúce body sa primerane prečíslujú. A posledný novelizačný bod alebo posledná zmena tohto pozmeňováku bod č. 4. 4. Doterajšie body čl. I, XII, XVI, XVII, XIX, XX, XXIII a XXV nadobúdajú účinnosť 1. apríla 2024, čo sa premietne v článku o účinnosti pri spracúvaní čistopisu schváleného zákona. Toľko. Ďakujem veľmi pekne. Dúfam, že to, pán minister, pomôže.
Raši, Richard, podpredseda vlády SR pre investície a informatizáciu (2019-06-20):
Ďakujem pekne.
Kéry, Marián, poslanec NR SR (2020-11-26):
Ďakujem za slovo. Pani poslankyňa, ja oceňujem vecný tón, ale nemôžem s vami súhlasiť, s vašimi argumentmi, pretože ak hovoríte o tom, že obce a mestá neboli pripravené, ja som to predsa aj uviedol v mojej, v mojom vystúpení, ale aj preto nezačal tento zákon platiť od 1. januára 2019, ale až od septembra roku 2019, takže bol tam dostatočný, dostatočný čas na to, aby sa na to pripravili aj v technickom materiáli, aj kapacitne, aj čo sa týka prijímania nejakých iných zamestnancov a hlavne pomocných síl do kuchyne. Vy hovoríte, že nožnice sú tu aj teraz. To je pravda, ale prečo ich týmto opatrením ešte viacej roztvárate? Prečo by mali mať obedy zadarmo len deti rodičov, ktoré sú v hmotnej núdzi? Však nech ich majú všetci. A vy sa neobávate týmto rozhodnutím, že dôjde k poklesu počtu stravníkov žiakov základných škôl? Lebo ja si myslím, že k tomu dôjde. Ja som zvedavý, keď teda poklesne počet stravníkov o 10-20 %, či stále budete vyhodnocovať vaše opatrenie ako prospešné. Pretože ak poklesne, tak len potvrdí naše predpoklady, ktoré sme mali pred zavedením tohto opatrenia, a vy za veľmi krátky čas pôsobenia tohto opatrenia nechcete počkať a nechcete vychytať muchy, ale jednoducho to zarežete. Veľmi nesprávne rozhodnutie.
V. Veteška, podpredseda NR SR: (2004-03-09):
Prerušujem rokovanie o tomto bode programu. Teraz budeme pokračovať druhým čítaním o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov (tlač 496). Vládny návrh zákona ste dostali pred prvým čítaním ako tlač č. 496. Spoločnú správu výborov máte ako tlač 496a. Prosím ministra vnútra Slovenskej republiky pána Vladimíra Palka, aby vládny návrh zákona odôvodnil.
P. Hrušovský, predseda NR SR: (2002-11-06):
(Hlasovanie.) Prítomných je 125 poslancov, za návrh 76, proti 42, zdržali sa 3, nehlasovali 4. Návrh sme schválili. Ďalší návrh. E. Černá, poslankyňa: Odporúčam, aby bol tento návrh pridelený Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie a súčasne navrhujem, aby výbor, ktorému bol pridelený, ho prerokoval v lehote do 8. novembra a gestorský výbor v lehote do 11. novembra.
Šipoš, Michal, poslanec NR SR (2023-11-21):
No, ďakujem veľmi pekne. Veľmi dobre si, Igor, hovoril o tom, ako Pellegrini sa tu na začiatku... Môžte, pán predsedajúci, poučíš pána ministra, lebo ja mám slovo.
Hrnčiar, Andrej, podpredseda NR SR (2019-11-27):
Otváram všeobecnú rozpravu, do ktorej som dostal štyri písomné prihlášky, za klub SaS pani poslankyňa Zuzana Zimenová a ďalšími prihlásenými do rozpravy sú poslanci Ondrej Dostál, Stanislav Drobný, Martin Poliačik. Nech sa páči, pani poslankyňa Zimenová. (Reakcia z pléna.) Tak... Nech sa páči, predkladateľ.
P. Hrušovský, predseda NR SR: (2004-12-01):
Vyhlasujem rozpravu za skončenú. Pýtam sa pána navrhovateľa, či sa chce vyjadriť k rozprave. Nech sa páči.
Jurinová, Erika, podpredsedníčka NR SR (2014-09-12):
S reakciou na faktické poznámky pán poslanec Brocka.
Dostál, Ondrej, poslanec NR SR (2018-05-25):
Pán poslanec Mizík, takmer ľutujem, že som sa neprihlásil do rozpravy ústne, lebo na tú znôšku nezmyslov, ktoré ste predviedli, ťažko zareagovať jednou faktickou poznámkou. No, je to ďalší pokus uškodiť deťom a zjednodušený kaviarenský pohľad na realitu. Vy tu argumentujete spôsobom, že máte rodinu na severovýchodnom Slovensku, alebo tam ste sa s niekým stretli. Ak nejaké svoje individuálne zážitky zovšeobecňujete do všeobecne platných tvrdení, pani poslankyňa Zimenová sa roky venuje problematike školstva, a nie iba teoreticky. Stretáva sa s učiteľmi, stretáva sa s riaditeľmi, stretáva sa s rodičmi, rieši konkrétne problémy, nielen nejaké všeobecné filozofovanie. Ak niekto neberie ohľad na realitu, tak ste to vy a vaše ideologické predsudky. Tento návrh nie je žiadnou urážkou Slovákov, tento návrh nie je žiadnou urážkou slovenčiny. Keď chceme, aby sa všetky deti na Slovensku naučili dobre po slovensky, tak treba schváliť tento návrh, pretože súčasný stav to nezabezpečuje. A hovoríte, že Slovensko nemá príjmy na to, aby si toto dokázalo zaplatiť. No, viete, že sa hovorí, že nie sme takí bohatí, aby sme si mohli dovoliť kupovať lacné veci. V tomto prípade to platí ako riť na šerbeľ, pretože keď nedáme dostatok peňazí do vzdelávania a aj do vzdelávania ohrozených skupín, tak sa nám to mnohonásobne vráti na tých problémoch, ktoré to bude spôsobovať, pretože nedovzdelaní ľudia sa nedokážu zamestnať a ocitnú sa v kolobehu chudoby. Toto vy chcete, aby ste mohli z toho ťažiť... (Prerušenie vystúpenia časomerom.).
B. Bugár, podpredseda NR SR: (2006-04-19):
(Hlasovanie.) Prítomných 126, za 39, proti 49, zdržalo sa 35 poslancov, 3 nehlasovali. Konštatujem, že procedurálny návrh nebol schválený. Nech sa páči.
Glváč, Martin, podpredseda NR SR (2018-09-13):
Vyhlasujem všeobecnú rozpravu za skončenú. Navrhovateľ požiadal, chce zaujať stanovisko. Nech sa páči.
B. Bugár, podpredseda NR SR: (2002-01-29):
(Hlasovanie.) Prítomných je 83 poslancov, za 81, nehlasovali 2. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Pán predseda výboru Orosz, nech sa páči, máte slovo. L. Orosz, poslanec: Ďakujem pekne. V súvislosti s uznesením, ktoré sme práve prijali, zvolávam zasadnutie ústavnoprávneho výboru k tejto otázke na dnes na 19.00 hodinu. Po skončení rokovania Národnej rady o 19.00 hodine.
Ďurica, Ondrej, poslanec NR SR (2023-02-01):
Ďakujem za slovo. Myslím si, že najväčšou tragédiou je to, že skutočne tie štáty, ktoré majú rétoriku postavenú jednostranne a pozerajú sa len jedným okom na tento konflikt, ako keby skutočne nemali žiadny plán, a možno to je práve plán Európskej únie nemať žiadny plán, pretože tu nie je vidieť naozaj žiadne posuny, žiadny pokus o akúkoľvek inú rétoriku, akýkoľvek iný názor. A myslím si, že je veľmi nebezpečné, že aj v spoločnosti, aj s pričinením médií tu vzniká hystéria, kedy každý pohľad na vojnu na Ukrajine je odsudzovaný a je okamžite voči takýmto názorom zahájená kampaň. Ja sa dotknem jedného, jedného momentu, ktorý spomenul predrečník, a to je komplet S-300. Ja som slúžil, pán minister, u protivzdušného vojska a bol som neďaleko, pár metrov deň čo deň od tohto kompletu. A naozaj ma fascinovalo to, keď sme hovorili, že ten komplet je potrebné, je potrebné odovzdať Ukrajine. Pokiaľ ja mám svoje praktické vedomosti a informácie od ľudí, ktorí na tých kompletoch do poslednej chvíle slúžili, tie komplety boli v poriadku, fungovali úplne v poriadku. A pokiaľ to tak nie je, pokiaľ to tak nie je, tak tá bojaschopnosť, ktorú my sme deklarovali, tak nebola. A vtedy človeku zastane rozum a pýta sa, kde je teda pravda. Klame ma minister Naď alebo ma klame moja osobná skúsenosť, alebo kolegovia, s ktorými som deň čo deň celé roky slúžil? Takže ja by som bol veľmi vďačný za tú vašu odpoveď a reakciu na to, ako to bolo s tou S-300. A pozdravujem všetkých kolegov, ktorí, ktorým bolo veľmi ľúto za týmto kompletom, pretože tomu venovali celý svoj profesionálny život. Ďakujem.
V. Veteška, podpredseda NR SR: (2004-09-10):
J. Malchárek, poslanec: Ďakujem pekne, pán predsedajúci. Vážené dámy poslankyne, páni poslanci, priniesol som si sem takýto papier a nebudem nič čítať, lebo nie je tam nič z toho, čo by som chcel povedať, ale v každom prípade ako jeden z predkladateľov tohto zákona chcem poukázať na fakt, že aký je práve súčasný stav, ktorý by sa mohol zmeniť prijatím tohto zákona. Dnes samostatný živnostník alebo živnostník, ktorý zamestnáva svojich zamestnancov, nemôže si dávať do základu dane stravné, cestovné, ubytovanie ani tú časť na diéty. Necítim to možno ako diskrimináciu, ale určite je to nevyvážený stav a nelogický, pretože na služobné cesty väčšinou ide aj kvázi ten majiteľ, kvázi ten živnostník a nie je to dosť logické, preto sme túto trhlinu v našom právnom systéme v tomto režime našli a myslím, že sme našli aj podporu vo väčšine výborov, myslím, že prakticky vo všetkých výboroch, kde sa tento zákon prerokoval. Bol som takisto aj na vláde predkladať tento zákon a nebol tam jediný hlas, ktorý by sa principiálne postavil proti prijatiu tohto návrhu zákona. Aby som bol korektný, jediný minister financií, samozrejme, že jemne protestoval, pretože pár korún zo štátneho rozpočtu to stáť bude, ale z hľadiska princípu nič nenamietal. Preto vás prosím, aby ste tento zákon nevnímali ako politický. Nič, žiadne politikum tam nie je a posúdime aj tú zmenu, ktorú predložil pán kolega Dušan Jarjabek, a pokiaľ ju budeme považovať ako predkladatelia za takú, ktorá by mohla ten zákon nejakým spôsobom doplniť a nespôsobiť jeho neprijatie, tak sa nad tým zamyslíme. Ale verím tomu, že tento zákon bude prijatý tak, ako je predložený. Ďakujem pekne za pozornosť.
M. Hort, podpredseda NR SR: (2008-12-02):
A otváram teraz rozpravu. Konštatujem, že do rozpravy som dostal písomne prihlášky nasledovných poslancov. Sú to za poslanecký klub KDH pán Martin Fronc, za poslanecký klub SNS pán Rafael Rafaj. A ďalej sa ešte prihlásil písomne pán poslanec Jozef Rydlo. Po ich vystúpení a prípadných faktických poznámkach bude potom možnosť prihlásiť sa do rozpravy ústne. Teraz dávam slovo pánovi poslancovi Martinovi Froncovi. (Hlas z pléna.) Aha, prepáčte, pán spravodajca, v súlade s rokovacím poriadkom sa ako prvý hlási do rozpravy pán spravodajca, ktorý má prednosť, a po ňom vystúpi pán poslanec Martin Fronc za poslanecký klub KDH. Nech sa páči.
Pfundtner, Edita, poslankyňa NR SR (2011-06-02):
Aby sme vedeli, že...
Glváč, Martin, podpredseda NR SR (2016-10-12):
Prerušujem rokovanie Národnej rady, prajem pekný večer a stretneme sa v piatok o deviatej. (Prerušenie rokovania o 19.02 hodine.)
P. Paška, predseda NR SR: (2010-03-03):
(Hlasovanie.) 135 prítomných, 84 za, 51 sa zdržalo. Návrh sme schválili. Sme v treťom čítaní . Otváram rozpravu. Nikto sa nehlási. Vyhlasujem ju za skončenú a budeme hlasovať.
Grendel, Gábor, podpredseda NR SR (2022-03-22):
S faktickou poznámkou pán poslanec Peter Pollák.
Šeliga, Juraj, podpredseda NR SR (2020-09-25):
Ďakujem. Na vaše vystúpenie nie sú žiadne, pardon, faktické poznámky. Pán poslanec Šipoš, nech sa páči.
Kočiš, Eduard, poslanec NR SR (2021-06-15):
Ďakujem pekne za slovo, pán predsedajúci. Táto celá rozprava, táto celá debata ohľadne odvolávania pána ministra Mikulca vôbec nezachádzala do nejakej osobnej roviny, absolútne tu neboli používané žiadne invektívy ani žiadne urážky, až pokiaľ nevystúpilo za rečnícky pult jeho blahorodie, jeho svätá jegorovanosť – veľký Igor Matovič. Opäť zdegradoval pozíciu ministra, opäť zdegradoval pozíciu volenej funkcie. Jednoducho tento človek, ktorý tvrdí, že na Slovensku sa deje očista, ale toto nie je očista. Toto je nástup totálnej totality toho najhrubšieho zrna, ktorú môžme zažiť v priamom prenose. Jednoducho tento človek v tomto vidí nejakú spásu, nejakú záchranu, nejakú očistu. Mne to už naozaj rozum neberie, ak toto môže vypustiť jeden že vraj príčetný muž. Chváliť sa tým, že sudcovia, prokurátori, vyšetrovatelia, ktorí brali úplatky a boli obvinení a sú už aj trestne stíhaní, ale zároveň obrátili kabát a udávajú sa navzájom, jeden druhého, tretí štvrtého, toto prezentuje ako niečo úžasné. Veď toto je rozvrat štátu, rozvrat prokuratúry, súdnictva a Policajného zboru v jednom. Za väzbu a za právoplatné odsúdenia týmto ľuďom ponúkajú peňažné tresty. Choré, úplne choré a primitívne z jeho strany. Alebo dokonca úplnú beztrestnosť. A ja sa pýtam, či kajúcnici ako Makó alebo Sklenka sú akousi výstavnou skriňou toho, čo tento pán vo svojej rozprave nazýval očistou justície, očistou prokuratúry, očistou štátu. Jedna veľká hanba, ktorá sa volá Igor Matovič.
Karas, Daniel, poslanec NR SR (2023-12-07):
Ďakujem pekne, pán predseda. Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Poprosím... (Prerušenie vystúpenia predsedajúcim.)
M. Hort, podpredseda NR SR: (2010-02-02):
Vyhlasujem rozpravu za skončenú. Prerušujem rokovanie aj o tomto bode programu. No a pristúpime k poslednému bodu, ktorý je v ingerencii pána ministra hospodárstva. Ide o druhé a tretie čítanie o návrhu na vyslovenie súhlasu Národnej rady Slovenskej republiky s Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho spoločenskými štátmi na druhej strane . Návrh vlády má parlamentnú tlač 1402 a spoločná správa výborov má tlač 1402a. Dávam slovo opäť pánovi ministrovi, aby návrh vlády odôvodnil. Nech sa páči.
Grendel, Gábor, podpredseda NR SR (2021-11-26):
Otváram všeobecnú rozpravu, do ktorej som nedostal žiadnu písomnú prihlášku. Dávam možnosť sa do rozpravy prihlásiť ústne. Pani poslankyňa Marcinková. Ale ešte predtým požiadala o vystúpenie pani navrhovateľka, takže nech sa páči.
Šeliga, Juraj, podpredseda NR SR (2020-07-15):
Ďakujem. S reakciou, pán poslanec Dostál, nech sa páči.
Novotný, Viliam, poslanec NR SR (2010-12-01):
Ďakujem pekne. Pán poslanec Raši, strašíte. Strašíte v odôvodnení vášho poslaneckého návrhu. Ja proti vášmu názoru a pohľadu na to, koľko by mal platiť štát za svojich poistencov nič nenamietam. A skôr by ma ale zaujímalo, odkiaľ má na to štát zobrať tie finančné prostriedky, lebo vy ste nám ten štát zanechali v takej situácii, v akej je, verejné financie v takom stave, v akom sú. Ale čo sa týka tohto odôvodnenia, dovolím si protestovať, pretože strašíte, fetišizujete. Jeden jediný ukazovateľ, z ktorého vyplývajú príjmy zdravotných poisťovní a veľmi dobre viete, že toto odôvodnenie je nepravdivé, že nemáte pravdu, pretože medziročný nárast zdrojov do rezortu je bezmála 2,2 %, teda o 85 mil. eur pôjde do zdravotníctva budúci rok viac ako v tomto kalendárnom roku. Disponibilné zdroje zdravotných poisťovní budú vyššie o 32 mil. eur ako tomu je v tomto roku, vďaka vyššiemu výberu od ekonomicky aktívnych a vyšším príjmom, vďaka rozšíreniu okruhu platiteľov zdravotného poistenia. Preto si myslím, že toto odôvodnenie nie je pravdivé, pretože v zdravotníctve budúci rok bude viac peňazí ako tomu bolo v tomto roku o 2,2 %. Zopakujem, celkové zdroje narastú o 85 mil. eur, disponibilné zdroje zdravotných poisťovní o 32 mil. eur. Ďakujem pekne.
Budaj, Ján, poslanec NR SR (2019-04-04):
Nechcem prejudikovať, ako sa nakoniec rozhodne ktorý poslanec, ale ja osobne mám skúsenosť s prípadmi, kedy peniaze rozhodli o pridelení dieťaťa. Je to v istom zmysle zákonité, že peniaze hrajú rolu pri tom, ako si kto vymôže právo, ale práve v prípade detí by štát, pokiaľ sa volá právnym a liberálnodemokratickým štátom, a taký štát tu máme založený, mal by dohliadať na to, aby práve pri týchto citlivých veciach, kde ide o osudy bytosti detí, aby neprišlo ku korupcii alebo neprišlo k predpojatosti, ktorá zvráti potom naveky alebo na dlhú dobu ľudské životné príbehy. Netvrdím, že je tá legislatíva urobená dokonale, ale moja osobná skúsenosť hovorí, že takéto riziká v našich pomeroch existujú.
Laurenčík, Milan, podpredseda NR SR (2022-03-24):
Ďakujem. Prosím, zaujmite miesto pre navrhovateľov. Ja teraz dám slovo spoločnému spravodajcovi z výboru pre sociálne veci, predsedovi tohto výboru pánovi poslancovi Vladimírovi Ledeckému, aby informoval Národnú radu o výsledku rokovania výborov o tomto návrhu zákona a aby odôvodnil návrh, ako aj stanovisko gestorského výboru. Nech sa páči, máte slovo.
Hrnčiar, Andrej, podpredseda NR SR (2018-05-10):
Poprosím vás, zapnite pána poslanca.
Paška, Pavol, predseda NR SR (2013-10-15):
Pán poslanec... (Smiech v sále.) V záverečnom konštatovaní som upresnil, ktoré výbory a v akých lehotách budú rokovať o pridelenom návrhu. Vyhlasujem prestávku do 17.15 hodiny a budeme pokračovať. (Prestávka.) (Po prestávke.)
Bartek, Michal, poslanec NR SR (2024-09-25):
Ďakujem veľmi pekne za slovo. Vážený pán predsedajúci, kolegyne, kolegovia, v rozprave vystúpil jeden poslanec. Spoločná správa gestorského výboru obsahuje päť bodov. Budeme o nich hlasovať spoločne s odporúčaním gestorského výboru schváliť. Dajte o nich, prosím, hlasovať.
Laššáková, Jana, poslankyňa NR SR (2012-02-29):
Ďakujem pekne za slovo. Ja okrem informácie o výbore dávam aj... (Ruch v sále. Prerušenie vystúpenia predsedajúcim.)
Bittó Cigániková, Jana, poslankyňa NR SR (2021-06-22):
Pán predsedajúci, prosím, dajte hlasovať o tom, že Národná rada prideľuje na prerokovanie predložený návrh zákona Ústavnoprávnemu výboru Národnej rady a výboru pre zdravotníctvo, ďalej aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali do 13. septembra 2021 a gestorský výbor do 14. septembra 2021.
P. Hrušovský, podpredseda NR SR: (2002-05-31):
Pani navrhovateľka sa chce vyjadriť k obsahu rozpravy. M. Angelovičová, poslankyňa: Ďakujem pekne. Aj napriek tomu, že boli dohody medzi ministerstvom životného prostredia a samým ministrom životného prostredia, ja by som vás chcela pekne poprosiť, vážené panie poslankyne, vážení páni poslanci, o podporu predloženého návrhu zákona a jeho posunutie do druhého čítania. Ďakujem pekne.
Paška, Pavol, predseda NR SR (2013-09-03):
(Hlasovanie.) 144 prítomných, 143 bolo za, 1 bol proti. Návrh sme postúpili do druhého čítania. Ešte jedno hlasovanie, pán poslanec.
Poliačik, Martin, poslanec NR SR (2019-02-08):
Ďakujem veľmi pekne za slovo. No, Ondrej, ja mám také podozrenie, že, a tu súhlasím napríklad aj s pánom Tomášom, že jedinú poctivú vec, ktorú spravil podľa pravidiel doteraz Robert Fico, bolo, že sa stal poslancom Národnej rady, lebo počet hlasov nepustí. To, že na základe toho bol potom menovaný aj za premiéra, bolo na základe demokratického výsledku volieb, ale javí sa, že dnes, keď sa pozrieme naspäť na všetky tie dokumenty a kde on všade bol a čo všetko robil a jak to pokútne musí po mesiacoch a týždňoch zoškrabávať, aby mu to sedelo, tak všetko ostatné bolo na základe toho, že niekde mal kamaráta, niekomu zavolal, niekoho poslal, že jednoducho vždy potreboval, aby ho niekto potlačil. A staré spôsoby sa mu vrátili naspäť. Aj teraz jeho obľúbenec, ktorého tu v podstate odchoval na prsiach v tomto parlamente, Róbert Madej musí slúžiť, zvolať výbor len vtedy, kedy to predsedovi vyhovuje. Všetci kamaráti, starí známi, ktorý ešte niečo u mňa máš, musia podpísať nejaké to lajstro, nejaký ten papier, ako hovorí pán Tomáš, postaviť sa mu za chrbát, lebo existuje zjavne silný záujem, aby tam toho Fica nejakým spôsobom krvopotne dotlačili, na Ústavný súd. A v akom štáte to teda, kurník, žijeme, keď ideme ľudí, ktorých sa vlastná strana potrebuje zbaviť, lebo jej škodia, ktorí majú za sebou politický vrchol a potrebuje sa ich zbaviť aj štát, keď ich ideme cez známych, kamarátov a kamarátšafty dotláčať, pre Kristove rany, na Ústavný súd?
Érsek, Árpád, poslanec NR SR (2015-03-13):
Ďakujem za slovo. Súhlasím s tým, čo povedal pán Zajac, takýto návrh zákona by mal predkladať minister, ministerstvo dopravy, pretože mali sme aj my tie skúsenosti a vieme, čo to dalo prácu, aby sme našli tú pravú mieru, keď sme znižovali niektoré pokuty. Na druhej strane si dovolím povedať, tieto pokuty nastavil pán minister Vážny za jeho pôsobenia a dovoľte, aby som povedal, že sú tu veľmi veľké rozpätia. Môže od 1 500 do 10-tisíc euro vymedziť pokutu. Prosím, vidím v tom korupciu v týchto veciach, to ešte v druhom čítaní naštudujem, ale ak je tam také veľké rozpätie, že kto bude za to zodpovedný, kto bude určovať výšku tej pokuty, ktorá sa tam musí prideliť, a nie je to len v jednom, ale je to aj vo viacerých, takže napríklad od 100 do 1 000 euro v blokovom konaní, výšku od 50 do 700 euro, čiže tam vidím obrovské možnosti korupcie, pretože ak to bude vyberať mýtna polícia alebo niekto, tak sa dohodne. Nedáte 400, jako to chodí teraz, veď viete, keď prekračujeme rýchlosti, vieme, na čom sa všetkom dá dohodnúť. Ja vítam tento zákon, pretože pomôže to prepravcom a hlavne aj šoférom, aj majiteľom týchto prepravných spoločností, ale mali sa pozrieť aj mýtne sadzby. Keď sme otvorili tento zákon, si myslím, že aj tam sú tiež priestory, a preto hovorím, že malo to robiť ministerstvo, lebo keby sme pozreli aj mýtne sadzby, aké sú vysoké na cestách prvej triedy a tak ďalej, tak možno že ešte tam by sa mohol tiež nájsť ešte nejaký kompromis. Ďakujem.
I. Radičová, ministerka práce, sociálnych vecí a rodiny SR: (2006-03-15):
Správa obsahuje všetky možnosti dnešnej legislatívy a zároveň presné možnosti, ako ich implementovať do života a využiť. Druhá poznámka. Trvám na svojom tvrdení o počte útulkov, lebo útulky majú tvrdé podmienky, za akých tam bezdomovec môže byť prichýlený, a trvám na tom aj preto, že sú naďalej voľné miesta v týchto útulkoch – kvôli tým podmienkam. To, čo nám chýba, a je to uvedené v správe, sú zariadenia iného typu, kde nie sú takto striktné podmienky a ktoré môžu prichýliť ľudí, ktorí nie sú schopní z rôznych dôvodov uvedené podmienky napĺňať. Sú to denné stacionáre, ambulantné zariadenia, nocľahárne a pod. Toto nám chýba. Zároveň tá správa prináša konštatovanie, ako je možné túto sieť rozšíriť, z akých zdrojov, akým spôsobom, a zároveň je iniciovaná pracovná skupina samotných mimovládnych organizácií a samospráv, ktoré sa koordinujú na to, aby dopĺňali takúto sieť. A dovoľte mi, pani poslankyňa, vás osobne pozvať na otvorenie nového zariadenia vo Vrakuni o týždeň. Budem vás rada sprevádzať. Ďakujem.
B. Bugár, podpredseda NR SR: (2003-07-03):
O ospravedlnenie svojej neúčasti na dnešnom rokovacom dni písomne požiadal pán podpredseda Veteška a páni poslanci Rudolf Žiak a pani Belohorská, ktorá je na zahraničnej služobnej ceste. (Reakcie z pléna.) No, znovu musím konštatovať, že mýliť sa je ľudské. Pani poslankyňa, vy ste asi neodišli na zahraničnú služobnú cestu. No a pani poslankyňa Brestenská, ktorá tu je, ale, samozrejme, celý deň nebude, lebo je hospitalizovaná. Takže budeme pokračovať v rokovaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 73/1986 Zb. o umelom prerušení tehotenstva v znení zákona Slovenskej národnej rady č. 419/1991 Zb. (tlač 210). Aj pani navrhovateľka, aj pán spravodajca už sú na svojich miestach. Takže pristúpime k rozprave. Ako posledný prihlásený vystúpi pán predseda Národnej rady Pavol Hrušovský. Pán predseda, nech sa páči.
P. Paška, predseda NR SR: (2007-06-20):
Vážené kolegyne, vážení kolegovia, je 19.00 hodín. Ešte predtým ako preruším rokovanie dnešnej schôdze, vás chcem upozorniť, že vzhľadom na schválený program po prerokovaní tohto bodu programu zajtra bude nasledovať bod 44. A to je návrh poslankýň Národnej rady Kataríny Tóthovej, Zdenky Kramplovej a Ľudmily Muškovej. Všetky ostatné body sú určené na presný termín rokovania. Hovorím to len preto, aby ste upozornili aj kolegov, ktorí tu dnes neboli pred koncom, aby si uvedomili, že zajtra, keď dorokujeme tento bod programu, budeme pokračovať až bodom 44. Prerušujem rokovanie schôdze a budeme pokračovať zajtra o 9.00 hodine. Dovidenia. (Hlas v sále.) Prosím? (Otázka z pléna.) Nie, tam sú určené termíny prerokovania. (Prerušenie rokovania o 19.00 hodine.)
Ďuriš Nicholsonová, Lucia, podpredsedníčka NR SR (2018-02-09):
Pán poslanec Paška. Poprosím vás, pánovi poslancovi Paškovi zapnúť mikrofón. Aha, to bude problém.
Simon, Zsolt, poslanec NR SR (2013-11-29):
Ale pani predsedajúca, nesmierne ma rozčuľuje, keď poslanci Národnej rady sa vyjadrujú spôsobom pána Martvoňa a potom sa čudujeme, že máme takých predsedov alebo máme takého predsedu Banskobystrického samosprávneho kraja, akého máme. SMER takýchto ľudí má medzi sebou a rozčuľuje ma to, že to v Národnej rade toto odznieva. Nehnevajte sa, musel som to povedať, lebo to tak cítim a v každom prípade musím povedať na kolegu Hlinu len jedno. Áno, keď pán minister by chcel postihnúť tých, ktorí sú špekulanti, tak tí, ktorí sú špekulanti, nezamestnávajú ľudí. A keď nezamestnávajú ľudí, tak daňová licencia, daňovú licenciu by mali platiť tí, ktorí sú jednoosobové eseročky a práve preto som povedal, že keby pán minister chcel, tak vyrieši to jednoduchým spôsobom a to, že daňovú licenciu platí daňovník, ktorý zamestnáva menej ako dvoch stálych zamestnancov. Dnes v rozprave odznelo viackrát. Za zamestnanca zaplatíte dane a odvody viac ako 2 000 euro. Prečo máme trestať tých, ktorí investovali peniaze a majú daňovú stratu, ale ako tak dokážu ešte zamestnať a dúfajú, že to prežije. Je to len signál k tomu, že na Slovensku sa neoplatí podnikať, neoplatí zamestnávať a takýto signál posiela vláda. Pán kolega Hlina, ja som pochopil vaše vystúpenie v tomto duchu a plne s vami súhlasím a dúfam a zostáva mi len veriť, že aj občania tejto krajiny toto pochopia a pri najbližšej príležitosti volieb to opäť spočítajú tejto vláde. Ďakujem pekne.
Kollár, Boris, predseda NR SR (2022-03-16):
Ďalkujem. Dávam slovo spoločnému spravodajcovi z ústavnoprávneho výboru poslancovi Alojzovi Baránikovi, aby informoval Národnú radu o výsledku rokovania výborov, aby odôvodnil stanovisko gestorského výboru.
Paška, Pavol, predseda NR SR (2012-10-26):
Hlasujeme o skrátení lehoty. (Hlasovanie.) 133 prítomných, 129 za, 1 proti, 2 sa zdržali, 1 nehlasoval. Máte súhlas.
Lengvarský, Vladimír, minister zdravotníctva SR (2021-11-11):
Áno, ďakujem. Povinné očkovanie je témou, ktorá rezonuje aj v iných krajinách, a ako dobre vieme, krajiny, ktoré sú na tom výrazne lepšie, veľa z nich zaviedlo povinné očkovanie, či už pre zdravotníkov, vekové skupiny nad 50 rokov, zamestnancov a klientov sociálnych služieb, kritickú infraštruktúru, štátnych zamestnancov a podobne. Preto áno, táto otázka je aj predmetom rokovaní, ale vzhľadom k situácii súčasnej vláda povinné očkovanie zavádzať nebude. Ďakujem.
Lehotský, Tomáš, poslanec NR SR (2021-12-09):
Ďakujem veľmi pekne. Pán poslanec Čepček, to treba vnímať možno aj inak, keď je 237 pozmeňovacích bodov v rámci pozmeňovákov, ktoré tu dneska odzneli, resp. ktoré boli schvaľované dneska na, na výbore, že ten zákon je o to kvalitnejší, lebo je dolaďovaný, a treba povedať, že ten proces tvorby tých pozmeňujúcich návrhov zahŕňal širokú diskusiu všetkých koaličných strán, ktorá bola veľmi odborná a veľmi dobrá, a nakoniec došlo k dohode. To znamená, že ja to vnímam skôr z toho opačného pohľadu, že tie pozmeňujúce návrhy, ktoré boli pre vás na poslednú chvíľu, pre mňa v rámci nejakého procesu, ktorý, ktorý bol ukončený v nejakom čase, tak výrazným spôsobom skvalitnili ten návrh. A druhá vec je, aby nedošlo, nedošlo teda ku klamstvám a k zavádzaniu verejnosti. Vy ste spomenuli vo svojom vystúpení, že teda týmto zákonom dávame mandát ministerstvu na rušenie oddelení. To ale nie je pravda. Je potrebné si prečítať ten zákon veľmi podrobne. Tie komisie, ktoré ste tak bagatelizovali, sú veľmi dôležité. Hneď tá prvá – kategorizačná komisia pre ústavnú zdravotnú starostlivosť je záväzná pre ministerstvo a ministra a tá hovorí o tom, že budú nastavené jasné ukazovatele, či už kvalitatívne, kvantitatívne, ktoré budú definovať jednotlivé zdravotnícke výkony, zdravotnícke programy, ktoré budú patriť do jednotlivých kategórií nemocníc. A toto je maximálne dôležité, pretože ak tu sa odborná verejnosť zhodne v rámci tej kategorizačnej komisie, ktorá má, mimochodom, 13 členov, tak tieto pravidlá budú pre ministra záväzné – aj ministerstvo, potom ďalej pri tvorbe siete. To znamená, že to vôbec nie je tak, že minister, ministerstvo má nejakú možnosť svojvôle pri tvorbe siete. Ďakujem.
Burian, Jozef, poslanec NR SR (2016-11-30):
Ďakujem. Dajme hlasovať o prvom pozmeňujúcom návrhu pani poslankyne Nicholsonovej.
Fořt, Stanislav, poslanec NR SR (2011-10-11):
Ďakujem za slovo. Pán minister, rád kladiete otázky, aj vo svojom vystúpení ste ich položili niekoľko. Tak ja sa spýtam také dve praktické, možnože stihnete na ne odpovedať, lebo tie odpovede sú krátke. Podľa vás skrachuje v najbližšie mesiace nejaký člen eurozóny napriek tomu, že bude existovať rozšírený euroval? Druhá otázka: Podľa vás, aká bude konečná výška eurovalu a koľkokrát sa bude ešte navyšovať? Spomenuli ste, že pravidlá by sa mali dodržiavať. A ja som liberál a toto je a toto patrí do desatora v mojej biblii: Pacta sunt servanda. Plne sa vami súhlasím. Dnes ale nediskutujeme o tom, či ideme plniť záväzok. Dnes diskutujeme o tom, či ideme prijať záväzok. Hovorili ste, že sme v Európskej únii rešpektovaní. Že sa nás pýtajú na naše názory. A potom ste vyjadrili pochybovanie o tom, ako to bude ďalej, keď dnes euroval odmietneme. Ja sa pýtam, koľko krajín nepristúpilo k bilaterálnym pôžičkám Grécku v eurozóne? Neboli sme jediní? Podľa vašej logiky by sa potom s nami nemal nikto baviť. A vy ste povedali, že náš názor rešpektujú. Tak, ako to je? Čo sa týka politickej taktiky, práve spojením hlasovania o dôvere s týmto bodom ste vy zakázali opozícii tento val podporiť. Tak to je. Keď ste chceli hrať na túto stranu, a to vás teda ja určite nemusím poučovať, tak ste mali vyhlásiť, že hlasovanie bude jedno a že žiadne ďalšie do roku 2014 nebude. (Prerušenie vystúpenia časomerom.)
Laššáková, Jana, podpredsedníčka NR SR (2013-11-29):
S reakciou pán poslanec Hlina. Nech sa páči.
Spišiak, Jaroslav, poslanec NR SR (2024-01-24):
Ďakujem za slovo. Pán poslanec Viskupič, mne sa páčilo... páčila veta vo vašej rozprave hneď na začiatku, kde ste povedal, že táto koalícia sa pustila do boja za svojich a pustila sa do boja proti všetkým. Ja by som trochu nad tým polemizoval a by som to doplnil, že do boja proti svojim vyvoleným a do boja proti všetkým ostatným. To znamená, že aj tým, ktorí sú ich voliči, a nie všetci voliči sú ich vyvolení. Čiže takto je to presné. A teraz k tomu boju. Áno, teraz to už vyzerá pomaly ako boj, ale ten boj je kvôli tomu, že my tu bojujeme a oni čakajú, ako to dopadne, poprípade o 17.00 hod. povedia, že čo bude ďalej, alebo o 19.00 hod., alebo niekedy v blízkej budúcnosti. Pôvodne to teda nemal byť boj. Oni si mysleli, že to bude rýchlo, bez boja, bez toho, že by si to niekto všimol, a zrealizuje sa to ešte skôr, ako si to všimnú aj tí ich, ktorí im akože ešte veria a v mene ktorých toto celé robia, teda ich voliči, lebo nakoniec aj oni, ja si myslím, že nakoniec zistia, že tento návrh, ak prejde a bude schválený, tak prinesie problémy aj im. A obrovské problémy, ktoré nastanú v súvislosti s premlčacími lehotami, znižovaním trestov, nárastu kriminality a všetkým negatívnym javom, ktoré sa s tým tu budú vyskytovať. Fakt toto viem povedať ako dlhoročný policajt, že naozaj toto tu bude.
P. Hrušovský, podpredseda NR SR: (2001-11-06):
Ak sa chce teraz vyjadriť pani spoločná spravodajkyňa, prosím ju.
T. Cabaj, podpredseda NR SR: (2010-05-25):
Nech sa páči, pán poslanec Brocka.
E. Angyalová, poslankyňa: (2003-11-06):
Po tretie, teda tretí odsek. „Ak do 30 dní od doručenia ponuky obec nezašle písomné stanovisko, v ktorom prejaví záujem o túto nehnuteľnosť prevziať so zriadením vecného bremena, zachovania účelového určenia tejto nehnuteľnej veci na poskytovanie starostlivosti zariadení sociálnych služieb bez časového obmedzenia, ponúkne správca túto nehnuteľnú vec vyššiemu územnému celku, ktorého v územnom obvode sa táto nehnuteľná vec nachádza za rovnakých podmienok. Ak aj vyšší územný celok do 30 dní od doručenia ponuky nezašle písomné stanovisko, v ktorom prejaví záujem túto nehnuteľnú vec prevziať so zriadením vecného bremena zachovania účelu na poskytovanie sociálnych služieb bez obmedzenia, je správca povinný vykonať osobitné ponukové konanie.“ Po tretie. To je tretí bod. V § 11 ods. 3 v prvej vete sa za slová „s výnimkou podľa § 8“ dopĺňajú slová „ods. 2 a 3“. Odôvodnenie. Dôvodom doplnenia právnej úpravy je vytvoriť právne podmienky na rozvoj sociálnych služieb vykonávaných ako samosprávna pôsobnosť obcí a samosprávnych krajov. Ide o vytvorenie materiálno-technickej základne na rozvoj siete zariadení sociálnych služieb, ktoré poskytujú starostlivosť ako sociálnu službu v rámci sociálnej pomoci oprávneným osobám vo verejnom záujme. Vlastné rozpočtové zdroje samosprávy neumožňujú pokryť oprávnený dopyt občanov v sociálnej núdzi po týchto službách pre absenciu voľných objektov a nemožnosť novej investičnej výstavby pre nedostatok finančných zdrojov, ako aj absencia systému financovania výstavby nových objektov, reprofilizácia a rekonštrukcie existujúcich objektov. Vzhľadom na bezodplatnosť prevodu z majetku štátu je zároveň nevyhnutné zabezpečiť garancie účelovosti objektov bez časového obmedzenia zriadením vecného bremena. Prosím vás o podporu tohto pozmeňujúceho návrhu. Minimálne vás prosím o to, aby ste to zvážili. Je to podľa môjho názoru apolitický návrh, takže vás prosím o jeho podporu. Ďakujem. A ešte čosi. Chcem sa ospravedlniť, ale tam na začiatku nie je označenie, že to je pozmeňujúci návrh konkrétneho poslanca, takže som tam až teraz dopísala meno. Dúfam, že to nebude problém. Ďakujem pekne.
P. Paška, predseda NR SR: (2007-10-29):
(Hlasovanie.) 134 prítomných, 130 za, 1 proti, 1 sa zdržal, 2 nehlasovali. Konštatujem, že sme schválili návrh uznesenia k petícii občanov Slovenskej republiky za rešpektovanie názoru slovenskej verejnosti na smerovanie verejného zdravotného poistenia a zdravotníctva. Teraz pán poslanec Jozef Mikuš uvedie ako člen výboru pre financie, rozpočet a menu a spravodajca hlasovanie o návrhu uznesenia k správe o menovom vývoji v Slovenskej republike za I. polrok 2007 . Nech sa páči.
J. Richter, poslanec: (2007-12-07):
Ústava Slovenskej republiky každému zaručuje, že sa môže domáhať zákonom ustanoveným postupom svojho práva na nezávislom a nestrannom súde v prípadoch ustanovených zákonom na inom orgáne Slovenskej republiky. Cieľom môjho návrhu zákona je predovšetkým odstránenie nežiaduceho stavu pri objasňovaní priestupkov vyplývajúcich z platného uznesenia § 58 ods. 2 citovaného zákona. Citujem: „Objasňovanie priestupkov podľa ods. 1 vykonávajú správne orgány, ktoré sú príslušné prejednať zistené priestupky, ak priestupok a jeho páchateľa zistili v rozsahu svojej pôsobnosti, alebo ak im priestupok a jeho páchateľa oznámil iný orgán podľa § 56 ods. 1, ktorý nie je oprávnený priestupok prejednať podľa tohto alebo iného zákona.“ Na základe zistenia tohto ustanovenia správne orgány s účinnosťou po doručení oznámenia o spáchaní priestupku bez uvedenia jeho páchateľa nevykonávajú pri objasňovaní priestupku úkony smerujúce k jeho zisteniu, ale vec odložia, to znamená, nezačnú konať o priestupku. Takéto úkony by však vykonať mali, pretože podľa § 58 ods. 1 písm. b) zákona Slovenskej národnej rady o priestupkoch jedným z cieľom objasňovania priestupkov je najmä rozhodnutie o tom, či bola spáchaná a zaistená podozrivá osoba. Vypustenie textu podľa navrhovaného čl. I bodu 1 návrhu zákona bude táto povinnosť ustanovenia § 58 ods. 2 vyplývať jednoznačne. Zmena tohto ustanovenia umožní správnemu orgánu realizovať objasňovanie priestupkov a prijímať oznámenia o spáchaní priestupku aj v prípadoch, že vo veci nie je známy páchateľ. Prijatím novely sa presne určí vecná príslušnosť orgánov Policajného zboru pri objasňovaní priestupkov proti občianskemu  spolunažívaniu. Súhlasím s posunutím účinnosti zákona od 1. februára 2008, tak ako je to uvedené v spoločnej správe. Vážený pán predsedajúci, panie poslankyne, páni poslanci, ďakujem všetkým tým, ktorí novelu zákona podporili pri prerokovávaní vo výboroch a vzhľadom na vyššie uvedené si vás dovoľujem požiadať o podporu pri schvaľovaní tejto relatívne malej, ale pre občana potrebnej novely o priestupkoch tu v Národnej rade. Ďakujem za pozornosť.
Figeľ, Ján, podpredseda NR SR (2012-12-07):
Ďalší podľa poradia vystupujúcim v rozprave je pán poslanec Pavol Zajac, nech sa páči.
Žiga, Peter, podpredseda NR SR (2024-01-19):
Pani poslankyňa Števulová.
Bašistová, Alena, poslankyňa NR SR (2018-12-05):
Pripomínam členom výboru pre sociálne veci dnešné zasadnutie o trinástej. Ďakujem.
Bugár Béla, podpredseda NR SR (2017-03-21):
Nech sa páči, prezentujme sa a hlasujme o návrhu z ústavnoprávneho výboru. (Hlasovanie.) Prítomných 147 poslancov, za 80, proti 41, zdržalo sa 25 poslancov, 1 nehlasoval. Táto pripomienka bola schválená. Nech sa páči.
Kaščáková, Renáta, poslankyňa NR SR (2016-09-08):
Len uvediem, že odporúčaním gestorského výboru k tomuto hlasovaniu bolo tento návrh schváliť.
Kamenický, Ladislav, poslanec NR SR (2015-09-22):
Ďakujem. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Tóth, Tibor, poslanec NR SR (2011-09-14):
Vážený pán predsedajúci, v rozprave vystúpili dvaja poslanci. Pán poslanec Matej podal pozmeňujúci a doplňujúci návrh. Keďže pozmeňujúci a doplňujúci návrh bol podaný dnes, dajte, prosím, hlasovať o skrátení lehoty podľa § 83 ods. 4 rokovacieho poriadku.
Raši, Richard, poslanec NR SR (2020-07-24):
Ďakujem pekne. Peter, povedal si niekoľko vecí a ja ich možno zhrniem. Predseda vlády deklaroval, že Slovensko má byť bez klamárov a zlodejov. Pri diplomovej práci klamal, diplomovú prácu ukradol. Hovoril o transparentných výberových konaniach na posty najvyššie, takisto klamal. Hovoril o starostlivosti o seniorov. Klamal. Ale jedna vec tu neod..., jedna vec tu ešte nebola prebratá, ktorá odznela v závere prejavu predsedu vlády. Hovoril o tom, že býva v dome, ktorý nie je skolaudovaný? A, a to, to je v poriadku? Toto je spravodlivé Slovensko, kde zákony platia pre všetkých? Koľko politikov v Európskej únii, koľko lídrov v Európskej únii, koľko premiérov, ministrov alebo prezidentov býva v neskolaudovanom dome? A ako je, aký vzor potom máme dávať našim občanom a ako od nich môžme vyžadovať dodržiavanie zákonov? Toto, toto nikoho netrápi? Kto z vás býva v neskolaudovanom dome? To predpokladám, že asi nikto. Toto nás netrápi? Toto netrápi nikoho, aby na to zareagoval? Čiže toto je tá norma, ktorá sa bude vyžadovať aj od občanov? Tlačíme ich, chystá sa nový stavebný zákon, je o tom veľký boj, bojuje ZMOS, ministerstvo, odborníci, každý ma na to svoj názor, a predseda vlády Slovenskej republiky bohorovne povie, že bývam v neskolaudovanom dome. No a čo? Zamyslime sa. Ďakujem pekne.
Hrnčiar, Andrej, podpredseda NR SR (2019-04-04):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili dovčera do 12. hodiny 24 otázok na predsedu vlády a 43 otázok na členov vlády, predsedu NKÚ a generálnemu prokurátorovi. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády Petra Pellegriniho, aby oznámil, kto z členov vlády bude odpovedať na otázky za neprítomných členov vlády. Nech sa páči, pán premiér, máte slovo.
Hrnčiar, Andrej, podpredseda NR SR (2016-06-15):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Petrovi Kresákovi.
Sólymos, László, minister životného prostredia SR (2018-05-10):
Ďakujem pekne. Ja by som krátko zareagoval na pani poslankyňu. Tento zákon, tento návrh sa prijíma z viacerých dôvodov, nielen ten dôvod, čo ste vy spomínala. Je to transpozícia európskej smernice, sa to upravuje. Upravuje sa tam veľa vecí, na ktoré sme narazili, napríklad problematika aj toho, čo bolo v Novákoch pred rokom približne, keď vlastne IPKZ sa obchádzalo cez problematiku vedu a výskum, keď na vedu a výskum prevádzka, ktorá má fungovať podľa IPKZ, nepotrebuje osobitné povolenie, nepotrebuje povolenie len ohlasovaciu povinnosť, tak tak bol ten problém, možnože sa na to pamätáte, s tým filtrom v Novákoch, keď sa zapli tie filtre a išli vlastne skúšať filter a tým pádom vznikol ten problém. To znamená, aj toto sa rieši v tomto zákone. Rieši sa v tomto zákone to, aby sme vôbec mohli vyriešiť uzatvorenie skládok, kvôli čomu sme mali ten problém s Európskou komisiou v Považskom či, v Považskom Chlmci, lebo keď jednoducho nie sú vysporiadané pozemky pod skládkou a prevádzkovateľ to prevádzkuje, tú skládku, lebo to nejakým spôsobom sa k tomu dostal a neboli vysporiadané pozemky, tak nevie ukončiť stavebné povolenie na uzavretie skládky, lebo jednoducho nemá vzťah k pozemku. A to bol problém aj v Chlmci, kde tá skládka je uzavretá, ale jedna časť proste sa nedala vysporiadať, lebo jednoducho tam nebol vzťah k týmto pozemkom. Čo sa týka toho, že aby sme si vedeli vynútiť tie veci, ktoré IPKZ by malo vynútiť, tak práve táto novela to robí s tým, že zvyšuje pokuty pre tých, ktorí sa chcú nejakým spôsobom vedomo vykrútiť alebo vedomo ignorovať to, že boli vyzvaní na to, aby požiadali o integrované povolenie. Robí sa to tak, že jednoducho sú vyzvaní inšpekciou a jednoducho oni nepožiadajú o toto povolenie a tým pádom idú jako keby mimo a inšpekcia nemá páky na to, aby ich donútila na to, aby o toto povolenie požiadali a tým pádom aby to integrované povolenie mohli dostať. Takže ja si myslím, že tento zákon je jeden z takých, ktorý práve rieši to, aby sme vedeli nejakým spôsobom oveľa intenzívnejšie a efektívnejšie vynútiť tie povinnosti, ktoré prevádzkovatelia majú, mali by mať a mali by dodržiavať, aby sme chránili naše životné prostredie. Ďakujem pekne.
Glváč, Martin, podpredseda NR SR (2019-09-12):
Ďakujem. Pán spravodajca? Nechcete sa vyjadriť. Ďakujem. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 1605. Návrh na jeho pridelenie na prerokovanie výborom je v rozhodnutí č. 1705. Pán minister, nech sa páči, uveďte návrh zákona.
Pamula, Peter, poslanec NR SR (2018-11-27):
Ďakujem za slovo. Pán kolega Dostál, ja vás obdivujem. Ku každému jednému zákonu sa vyjadríte, ku každému jednému zákonu rečnite, strašne kritizujete koalíciu, strašne kritizujete ľudí, ktorí predkladajú zákony. Čo je na tom, keď máme iný názor ako vy? Čo je na tom, keď rozprávame s ľuďmi a ináč sa pozeráme na Slovensko ako vy? My tieto zákony, nepredkladáme pre seba, ale predkladáme ich pre ľudí a nevymýšľame si ich, že niekde sa stretneme na pive a niečo si vymyslíme a to podáme v Národnej rade. Jednoducho všetky tieto zákony, ktoré predkladáme, tak sú výsledkom komunikácie s občanmi, s voličmi. Potrebujeme zákon o cestovnom ruchu. Potrebujeme zákon o tom, aby Slovensko sa nejakým spôsobom zviditeľnilo, aby naši ľudia chodili na dovolenky na Slovensku. A čo sa týka vlastne toho počtu, najskôr ste nás kritizovali, že neúmerne ideme zaťažiť vlastne rozpočet tých podnikateľov. Keď sme vypočuli nejaké pripomienky, tak sme dali pozmeňujúci návrh, aby to bolo 49 a viac. Aj to sa vám nepáči. Viete, tak potom kde bude tá hranica? Musí byť niekde hranica, aby sme vedeli niekde začať, pretože za existenciu Slovenska takýto zákon tu nebol. Možnože má nejaké chyby, možnože tá prax ukáže, že sme niekde pochybili, ale v súčasnej dobe si myslím, že je to najschodnejší, najkompromisnejší zákon o cestovnom ruchu, ktorý sa dá pripraviť, a ak budú nejaké nedostatky, tak v budúcnosti ich budeme môcť upraviť. Takže ďakujem veľmi pekne.
Bugár, Béla, podpredseda NR SR (2018-09-11):
Nech sa páči, prezentujme sa a hlasujme. (Hlasovanie.) Prítomných 142, za 137, 3 proti, 1 sa zdržal, 1 nehlasoval. Konštatujem, že tento návrh sme schválili. Vyhlasujem štvorminútovú prestávku a potom budeme pokračovať v prerušenom rokovaní o Environmentálnom fonde. (Prestávka.) (Po prestávke.)
Zmajkovičová, Renáta, podpredsedníčka NR SR (2013-04-16):
S faktickými poznámkami dvaja poslanci. Uzatváram možnosť prihlásiť sa s faktickou poznámkou. Pán poslanec Brocka.
Hrnčiar, Andrej, podpredseda NR SR (2017-10-13):
Ďakujem. Pán poslanec Mizík.
Žiga, Peter, podpredseda NR SR (2024-06-13):
Prezentujme sa a hlasujme. (Hlasovanie) 131 prítomných, 120 za, 10 sa zdržalo, 1 nehlasoval. Konštatujem, že sme schválili vládny návrh novely zákona č. 480/2002 o azyle . Nasleduje hlasovanie o bode 24 programu, je to druhé čítanie o vládnom návrhu zákona, ktorým sa mení a dopĺňa zákon č. 250/2012 o regulácii v sieťových odvetviach, máme to uvedené ako tlač 213. Dávam slovo spoločnému spravodajcovi z výboru pre hospodárske záležitosti poslancovi Igorovi Šimkovi, aby hlasovanie uvádzal. Nech sa páči, pán spravodajca. (Hlasovanie o vládnom návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony , tlač 213.)
Jurinová, Erika, podpredsedníčka NR SR (2014-11-09):
Nasleduje pán poslanec Mikloško. V sále sa nenachádza, stráca poradie. Poprosím pána poslanca Zsolta Simona o slovo.
P. Hrušovský, podpredseda NR SR: (2002-05-31):
J. Tuchyňa, poslanec: Ďakujem, pán podpredseda. Chcem len upozorniť na súvislosti s Vojenským výcvikovým priestorom Javorina. Podľa ústavného zákona o bezpečnosti štátu čl. 6 ods. 2 tieto veci patria do výlučnej kompetencie vlády a následne parlamentu, a nie individuálnych návrhov poslancov. Ja som zástancom vydania a skončenia činnosti VVP. Vláda tento týždeň rozhodla, že VVP končí koncom roku 2006. Tak my budeme meniť iné návrhy, ktoré jednoducho tu sú. I keď ústavný zákon o bezpečnosti a nové zákony rezortu obrany zatiaľ nikto nerešpektuje. Teda nerešpektuje ich ani vláda, lebo včera podpísala dohodu o modernizácii vrtuľníka, medzinárodnú dohodu a cez tento parlament to neprešlo. Tak rešpektujme tieto zákony aspoň my. Ďakujem.